rejauldu/bengali-wikipedia huggingface dataset:
তুতুকুড়ি বা তুতিকোরিন লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি অসংরক্ষিত আসন এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি তামিলনাড়ুর সমগ্র তুতুকুড়ি বা তুতিকোরিন জেলা নিয়ে গঠিত৷  ইতিহাস তুতুকুড়ি লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। এর পুর্বে এটি তিরুচেন্দুর লোকসভা কেন্দ্র নামে পরিচিত ছিল, পরবর্তীকালে এর পুনর্বিন্যাস করা হয়।   বিধানসভা কেন্দ্র গুলি  লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি  বিধানসভা কেন্দ্র নিয়ে গঠিত।http://www.elections.in/tamil-nadu/parliamentary-constituencies/thoothukkudi.html?utm_source=from_pctrack বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের প্রতিটি‌ বিধানসভা আসন অসংরক্ষিত।   বিলাতিকুলম বিধানসভা কেন্দ্র এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২১৩ নং বিধানসভা কেন্দ্র৷ এটি তুতুকুড়ি জেলায় অবস্থিত৷ এটি অসংরক্ষিত আসন৷  তুতুকুড়ি বিধানসভা কেন্দ্র এই বিধানসভা কেন্দ্রটি তামলনাড়ু রাজ্যের বিধানসভা কেন্দ্রগুলির মধ্যে ২১৪ নং বিধানসভা কেন্দ্র৷ এটি তুতুকুড়ি জেলায় অবস্থিত৷ এটি অসংরক্ষিত আসন৷  তিরুচেন্দুর বিধানসভা কেন্দ্র এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২১৫ নং বিধানসভা কেন্দ্র৷ এটি তুতুকুড়ি জেলায় অবস্থিত৷ এটি অসংরক্ষিত আসন৷  তিরুবৈকুণ্ঠম বিধানসভা কেন্দ্র এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২১৬ নং বিধানসভা কেন্দ্র। এটি তুতুকুড়ি জেলায় অবস্থিত৷ এটি অসংরক্ষিত আসন৷  ওটাপিদারম বিধানসভা কেন্দ্র এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২১৭ নং বিধানসভা কেন্দ্র। এটি তুতুকুড়ি জেলায় অবস্থিত৷ এটি অসংরক্ষিত আসন৷  কোয়িলপট্টি বিধানসভা কেন্দ্র এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২১৮ নং বিধানসভা কেন্দ্র। এটি অসংরক্ষিত আসন। এটি তুতুকুড়ি জেলায় অবস্থিত৷  বর্তমান ও প্রাক্তন বিজয়ী সাংসদদের তালিকা নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। আসনটির বর্তমান সংসদ সদস্য হলেন দ্রাবিড় মুনেত্র কড়গম-এর শ্রীমতী মুতুবেল করুণানিধি কানিমোলি।  সংসদ সদস্য  লোকসভাস্থিতিকালকেন্দ্রএমপির নামপার্টিপঞ্চদশ লোকসভা২০০৯-২০১৪তুতুকুড়ি  এস. আর. জয়াদুরাই দ্রাবিড় মুনেত্র কড়গমষোড়শ লোকসভা২০১৪-২০১৯ জয়সিংহ ত্যাগরাজ নট্টর্জী সর্বভারতীয় আন্না দ্রাবিড় মুনেত্র কড়গমসপ্তদশ লোকসভা ২০১৯-বর্তমান মুতুবেল করুণানিধি কানিমোলি দ্রাবিড় মুনেত্র কড়গম   তথ্যসূত্র   বিষয়শ্রেণী:তামিলনাড়ুর লোকসভা কেন্দ্র বিষয়শ্রেণী:থুথুকুড়ি জেলা
টি. এম. গিয়াস উদ্দিন আহমেদ (-৪ জুলাই ২০২০) বাংলাদেশের শরীয়তপুর জেলার রাজনীতিবিদ, শরীয়তপুর-২ আসনের সংসদ সদস্য ও মন্ত্রী ছিলেন।   জন্ম  টি এম গিয়াস উদ্দিন আহমেদ  সালে শরীয়তপুর জেলায় জন্মগ্রহণ করেন।   রাজনৈতিক জীবন  গিয়াস উদ্দিন আহমেদ সাবেক মন্ত্রী ও শরীয়তপুর জেলা বিএনপির সভাপতি ছিলেন। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে শরীয়তপুর-২ (নড়িয়া-সখিপুর) আসন থেকে সংসদ সদস্য নির্বাচিত হয়েছিলেন।   মৃত্যু  গিয়াস উদ্দিন আহমেদ ৪ জুলাই ২০২০ সালে ঢাকার গ্রিন লাইফ হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯৩০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:শরীয়তপুর জেলার রাজনীতিবিদ বিষয়শ্রেণী:বাংলাদেশের সাবেক মন্ত্রী বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:১৯৩৭-এ জন্ম বিষয়শ্রেণী:শরীয়তপুর জেলার ব্যক্তি বিষয়শ্রেণী:জাতীয় পার্টির রাজনীতিবিদ বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
কাজী খালিদ আশরাফ একজন বাংলাদেশী স্থপতি, নগরবিদ এবং স্থাপত্য ইতিহাসবিদ।   বাংলাদেশের স্থাপত্যের উপর তার বিভিন্ন লেখা স্থাপত্যের ঐতিহাসিক এবং সমসাময়িক উভয় রূপ বোঝার জন্য একটি তাত্ত্বিক ভিত্তি প্রদান করেছে, যখন ঢাকাকে নিয়ে তার কাজ ও নকশা শহরটিকে একটি ব-দ্বীপীয় ভূগোলে নগরবাদ বোঝার জন্য একটি "তত্ত্ব" হিসাবে অগ্রসর করেছে।  আশরাফ এবং অবদানকারী দল ভারতে তৈরি আর্কিটেকচারাল ডিজাইন প্রকাশনার জন্য আর্কিটেকচারাল ক্রিটিকসের ইন্টারন্যাশনাল কমিটি থেকে পিয়েরে ভাগো সাংবাদিকতা পুরস্কা পেয়েছে।  তিনি স্থপতি সাইফ উল হকের সাথে বেশ কয়েকটি প্রকাশনার সহ-লেখকও।  আশরাফ ১৯৮৩ সালে বুয়েট থেকে স্থাপত্যে স্নাতক ডিগ্রি লাভ করেন। পরে তিনি এমআইটি থেকে মাস্টার্স এবং পেনসিলভানিয়া বিশ্ববিদ্যালয় থেকে পিএইচডি ডিগ্রি লাভ করেন। বর্তমানে বেঙ্গল ইনস্টিটিউট ফর আর্কিটেকচার, ল্যান্ডস্কেপস অ্যান্ড সেটেলমেন্টের মহাপরিচালক।  আশরাফ হাওয়াই বিশ্ববিদ্যালয়,  ইউনিভার্সিটি অফ পেনসিলভানিয়া, টেম্পল ইউনিভার্সিটি এবং প্র্যাট ইনস্টিটিউটেও পড়ান।   এছাড়াও তিনি কার্টুন ম্যাগাজিন উনমাদের সহ-প্রতিষ্ঠাতা।  যা ১৯৭৮ সালে প্রতিষ্ঠিত, যেখানে তিনি কার্টুনিস্ট হিসাবে অবদান রেখেছিলেন। তার সম্পাদকীয় অঙ্কন দ্য নেশন, ফিলাডেলফিয়া ইনকোয়ারার এবং দ্য নিউ ইয়র্ক টাইমস -এ প্রকাশিত হয়েছে।  ২০২১ সালে, তিনি স্থাপত্যের জন্য আগা খান পুরস্কার ২০২০-২০২২ চক্রের মাস্টার জুরি নির্বাচিত হন।    তথ্যসূত্র   বিষয়শ্রেণী:১৯৫৯-এ জন্ম বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:বাংলাদেশী স্থপতি
থাম্ব| লন্ড্রির ঝুড়িতে দুর্গন্ধযুক্ত মোজা দুর্গন্ধযুক্ত মোজা হল মোজা যা দীর্ঘক্ষণ পরার কারণে তীব্র গন্ধ হয়েছে। এই গন্ধ, যা জটিল ও অধ্যয়নের বিষয়, তা হল অ্যামোনিয়া, ফ্যাটি অ্যাসিড (বিশেষত, আইসোভেরিক অ্যাসিড),  এবং ল্যাকটিক অ্যাসিডের মিশ্রণ।   দুর্গন্ধযুক্ত মোজা কুকুর এবং মশা সহ কিছু প্রাণীর জন্য একটি শক্তিশালী আকর্ষণ। এই গন্ধ এই প্রাণীদের আচরণ নিয়ন্ত্রণে কার্যকর প্রমাণিত হয়েছে।  যদিও দুর্গন্ধযুক্ত মোজার গন্ধ প্রায়শই পায়ের সাথে যুক্ত, তবে এটি বিভিন্ন খাদ্যদ্রব্য যেমন দুগ্ধজাত দ্রব্য, পনির, সসেজ এবং মাছের সসের মধ্যে মানুষের পায়ের সংস্পর্শে স্বাধীনভাবে উদ্ভূত হয় এবং প্রাকৃতিকভাবে বেশ কয়েকটি উদ্ভিদে উপস্থিত রয়েছে।     গন্ধটি ভবন এবং স্বয়ংচালিত বায়ু চিকিত্সা ব্যবস্থায়ও উল্লেখ করা হয়েছে, যেখানে এটি "জক সক্স অডর" বা "নোংরা মোজা সিন্ড্রোম" হিসাবে বর্ণনা করা হয়েছে।  মোজা টেক্সটাইলগুলি মোজার উপাদানে অন্তর্ভুক্ত করার জন্য বেশ কয়েকটি প্রযুক্তির উদ্ভাবন করেছে যা তীব্র গন্ধকে হ্রাস বা দূর করতে সহায়ক।   আরো দেখুন    মোজা  পায়ের দুর্গন্ধ  শরীরের গন্ধ  শরীরের গন্ধ ও যৌন আকর্ষণ  পাদদেশ বস্তুকাম  দুর্গন্ধযুক্ত পা   তথ্যসূত্র   বিষয়শ্রেণী:মোজা বিষয়শ্রেণী:গন্ধ বিষয়শ্রেণী:লন্ড্রি
গিওর্গি গোচোলেইশভিলি (, ; জন্ম: ১৪ ফেব্রুয়ারি ২০০১) হলেন একজন জর্জীয় পেশাদার ফুটবল খেলোয়াড়। তিনি বর্তমানে ইউক্রেনীয় ক্লাব শাখতার দোনেৎস্ক এবং জর্জিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।  ২০২১ সালে, গোচোলেইশভিলি জর্জিয়া অনূর্ধ্ব-২১ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় এক বছর যাবত জর্জিয়ার বয়সভিত্তিক দলের হয়ে খেলার পর, তিনি ২০২২ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।  প্রারম্ভিক জীবন গিওর্গি গোচোলেইশভিলি ২০০১ সালের ১৪ই ফেব্রুয়ারি তারিখে জর্জিয়ার কুতাইসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গোচোলেইশভিলি জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন। ২০২১ সালের ২৯শে মার্চ তারিখে তিনি প্রীতি ম্যাচে বেলারুশ অনূর্ধ্ব-২১ দলের বিরুদ্ধে ম্যাচে জর্জিয়া অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3536774  তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের জর্জিয়া অনূর্ধ্ব-২১ দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল জর্জিয়া  ২০২২  ১  ০ ২০২৩  ৩  ০ সর্বমোট  ৪  ০  তথ্যসূত্র  বহিঃসংযোগ                   বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:জর্জীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব শাখতার দোনেৎস্কের খেলোয়াড় বিষয়শ্রেণী:জর্জিয়ার আন্তর্জাতিক যুব ফুটবলার বিষয়শ্রেণী:জর্জিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:জর্জিয়ার আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ডেনীয় সুপারলিগার খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ইউক্রেনীয় প্রিমিয়ার লিগের খেলোয়াড়
চাদের হাঁট ডিগ্রি কলেজ বাংলাদেশের  নীলফামারী জেলার একটি শিক্ষাপ্রতিষ্ঠান। কলেজটি নীলফামারী শহরের পূর্ব দিকে চাঁদেরহাট বাজারের প্রানকেন্দ্রে অবস্থিত। এ কলেজটির মোট আয়তন আনুমানিক ১০ একর। কলেজটিতে বর্তমানে দিনাজপুর শিক্ষাবোর্ড ও জাতীয় বিশ্ববিদ্যালয়ের অধীনে উচ্চ মাধ্যমিক, স্নাতক ও স্নাতকোত্তর পর্যায়ে শিক্ষা প্রদান করা হয়।  অনুষদ ও বিভাগ  কলেজটিতে উচ্চ মাধ্যমিক, স্নাতক (সম্মান), স্নাতক (পাস) ও স্নাতকোত্তর শ্রেণীতে শিক্ষা প্রদান করে।  উচ্চ মাধ্যমিক মানবিক বিভাগ বিজ্ঞান বিভাগ ব্যবসায় শিক্ষা বিভাগ  স্নাতক (সম্মান)  কলা অনুষদ বাংলা বিভাগ  ইসলামের ইতিহাস দর্শন বিভাগ  ছাত্র সংগঠন   চাঁদের হাঁট ডিগ্রি কলেজে বিভিন্ন রাজনৈতিক সামাজিক সংগঠন তাদের কার্যক্রম পরিচালনা করে। রাজনৈতিক সংগঠন  বাংলাদেশ ইসলামী ছাত্রশিবির বাংলাদেশ জাতীয়তাবাদী ছাত্রদল বাংলাদেশ ছাত্রলীগ  সামাজিক সংগঠন  বাংলাদেশ ন্যাশনাল ক্যাডেট কোর রোভার স্কাউট  যুব রেড ক্রিসেন্ট বাঁধন  তথ্যসূত্র   বহিঃসংযোগ  বিষয়শ্রেণী:নীলফামারী জেলার মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:১৯৫৮-এ প্রতিষ্ঠিত বিষয়শ্রেণী:১৯৫৮-এ প্রতিষ্ঠিত শিক্ষাপ্রতিষ্ঠান
অজানা উদ্ধৃত প্রতিলিপি একটি নিবন্ধের মূলকে একটি অংশ হিসাবে স্থানান্তরিত করেছে। প্রবেশদ্বার ব্যবহারের জন্য এটি নকশা করা হয়েছে।  এটি নিবন্ধের পাঠ্য অপসারণের পরে প্রথম শিরোনাম ব্যতীত প্রদান করে: প্রাথমিক টেমপ্লেট যেমন ইনফোবক্স, হ্যাটনোটস এবং নিবন্ধের উন্নতি ট্যাগসমূহ noinclude অন্তর্ভুক্ত তথ্যসূত্র এবং পাদটীকা চিত্র, নির্দিষ্টভাবে ধরে রাখা না হলে  ব্যবহার {{Transclude random excerpt | 1= | 2= | paragraphs= | files= | fileargs= | errors= }}  এই টেমপ্লেটটি নামবিহীন স্থিতিমাপ হিসাবে পৃষ্ঠার যেকোনও সংখ্যার নাম গ্রহণ করে। এর মধ্যে একটি অজানাভাবে নির্বাচিত হয়েছে এবং সেই শিরোনামযুক্ত পৃষ্ঠাটি প্রতিলিপি করা হয়েছে। (নির্বাচিত পৃষ্ঠাটি অবৈধ হলে টেমপ্লেটটি আবার চয়ন করবে।) যেখানে প্রয়োজন সেখানে একটি নামাঙ্ক অন্তর্ভুক্ত করুন। অন্য কোনও অবস্থানগত পরামিতি নেই তবে কয়েকটি ঐচ্ছিক নামযুক্ত স্থিতিমাপ রয়েছে: A list of paragraphs such as paragraphs=1,3-5; the default is all paragraphs. A list of file (image) numbers such as files=1; the default is no images.  Non-free images are removed. Arguments to pass to File: such as fileargs=left to move images to the left; the default is none. errors= to allow Lua error messages to appear in the output showall= to show all articles simultaneously list= to show a list of articles  paragraphs= and files= each accept a comma-separated list containing numbers and/or number ranges in the format min-max.  Alternatively, files= can accept the name of a single image, e.g. files=My image file.jpg.  showall= shows all articles simultaneously.  This option is intended for a subpage aimed at editors as well as readers.  Using this template on a subpage with <noinclude>|showall=</noinclude> and transcluding the subpage on a main page will show all excerpts on the subpage but only one on the main page, without repeating the template and its arguments.  পাতা পছন্দসমূহ  আরো দেখুন : specifies the article explicitly : chooses the article randomly from those listed on a page : chooses the article randomly from those linked from a page : chooses the article from a list using an index such as the week number The templates were discussed at Use of direct transclusion in portals and the newer portal transclusion templates.  টেমপ্লেট তথ্য
ডান|80x80পিক্সেল|শাবানোর প্রতিকৃতি ডান|80x80পিক্সেল|বাহির হতে বাইতুল কুরআনের দৃশ্য ডান|80x80পিক্সেল  ... পিয়ের-ফ্রঁসোয়া শাবানো (প্রথম চিত্রে) নমনীয় প্লাটিনাম উৎপাদনে সফল হওয়া প্রথম রসায়নবিদ?  ... লাহোর দুর্গের প্রথম ঐতিহাসিক বিবরণ ১১শ শতাব্দীতে সুলতান মাহমুদ গজনভির সময় পাওয়া যায়?  ... ইবনে বতুতা তার সফরনামায় বর্তমান বাংলাদেশকে “প্রাণপ্রাচুর্যে ভরা জাহান্নাম" হিসেবে বর্ণনা করেছেন?  ... বাইতুল কুরআন (দ্বিতীয় চিত্রে) কুরআনের পাণ্ডুলিপি সংরক্ষণ ও প্রদর্শনের জন্য প্রতিষ্ঠিত প্রথম জাদুঘর?  ... জন নাকার সাজানো এগারো গাছের বনসাই বাগান গোশিন (তৃতীয় চিত্রে) মূলত তার এগারো নাতির প্রতিনিধিত্ব করে?   ... সালাম বম্বে! চলচ্চিত্রের জন্য শ্রেষ্ঠ শিশু শিল্পী বিভাগে জাতীয় চলচ্চিত্র পুরষ্কার প্রাপ্ত অভিনেতা শফিক সাইয়েদ বর্তমানে বেঙ্গালুরুতে অটোরিকশা চালান?
জগবন্ধু বসু (Jagabandhu Bose) ঊনবিংশ শতাব্দীর বাংলার একজন খ্যাতনামা চিকিৎসক ।   শিক্ষা  জগবন্ধু বসু ১৮৫১ খ্রিষ্টাব্দ পর্যন্ত ঢাকা কলেজে শিক্ষালাভ করে স্নাতকস্তরে চিকিৎসাবিদ্যা শিক্ষালাভের জন্য কলকাতা মেডিক্যাল কলেজে ভর্তি হন। প্রথম বর্ষের শেষে শব ব্যবচ্ছেদের জন্য শারীরস্থানে এবং চতুর্থ বর্ষের শেষে ধাত্রীবিদ্যায় তিনি গুডিভ পদক লাভ করেন। তিনি দ্বিতীয় বর্ষের শেষে শারীরবিদ্যা ও উদ্ভিদবিজ্ঞানে সাম্মানিক প্রশংসাপত্র লাভ করেন। তিনি দ্বিতীয় বর্ষের শেষে শারীরস্থানে, তৃতীয় বর্ষের শেষে ভেষজবিজ্ঞান ও রসায়নবিজ্ঞানে এবং চতুর্থ বর্ষের শেষে মেডিসিনে স্বর্ণপদক লাভ করেন। ১৮৫৬ খ্রিষ্টাব্দে চিকিৎসাবিদ্যায় স্নাতক হন এবং ১৮৬৩ খ্রিষ্টাব্দে তিনি কলকাতা বিশ্ববিদ্যালয় হতে তিনি চিকিৎসাবিদ্যায় স্নাতকোত্তর ডিগ্রী অর্জন করেন। মেডিক্যাল রিপোর্টার, ১লা সেপ্টেম্বর, ১৮৯৫চিকিৎসাবিজ্ঞানের ইতিহাস - উনিশ শতকে বাংলায় পাশ্চাত্য শিক্ষার প্রভাব - বিনয় ভুষণ রায়, প্রথম সম্পাদনা,    কর্মজীবন  কলকাতা মেডিক্যাল কলেজ থেকে স্নাতক হয়ে জগবন্ধু আকিয়াবে নাবিক হাসপাতালে যোগ দেন। তার কাজে সন্তুষ্ট হয়ে কর্তৃপক্ষ তাকে কলকাতা মেডিক্যাল কলেজের ডঃ ওয়াকারের অধীনে দ্বিতীয় ব্যবহারিক শিক্ষকের পদে উন্নীত করেন। সাত বছর ঐ পদে থাকার পরে তিনি বাংলা শ্রেণীর শবব্যবচ্ছেদের শিক্ষক পদে নিযুক্ত হন। ছয় বছর পরে বারো বছরের জন্য তিনি ভেষজবিজ্ঞানের শিক্ষক পদে নিযুক্ত হন।   ক্যালকাটা মেডিক্যাল স্কুলের প্রতিষ্ঠা   সরকারী চাকরি থেকে অবসর গ্রহণের পর তিনি ক্যালকাটা মেডিক্যাল স্কুল নামের বেসরকারী চিকিৎসা বিজ্ঞান শিক্ষাপ্রতিষ্ঠান স্থাপনের সঙ্গে যুক্ত হন। তিনি ঐ প্রতিষ্ঠানের প্রথম সভাপতি ছিলেন। তিনি সেখানে ভেষজবিজ্ঞানের সাম্মানিক অধ্যাপক পদে নিযুক্ত হন।তিনি সরকারের নিকট ঐ প্রতিষ্ঠানের ছাত্রদের শবব্যবচ্ছেদের অনুমতি প্রদানের জন্য অনুরোধ করেন।    কলেজ অব ফিজিসিয়ানস অ্যান্ড সার্জেন্স অব বেঙ্গলের প্রতিষ্ঠা   ১৮৯৫ সালে, বোস বাংলার চিকিৎসক ও সার্জনদের কলেজ খুঁজে পেতে সহায়তা করেছিলেন এবং তিনি এর প্রথম রাষ্ট্রপতি হিসাবে দায়িত্ব পালন করেছিলেন।  গ্রামে: দন্ডিরহাট, ২৪ পরগনার (উত্তর) বাসিরহাট মহকুমার অধীনে এই পরিবার প্রতিষ্ঠিত "দত্তর বারির পূজা" নামে বিখ্যাত দুর্গা পূজা এখনও চলছে।   তথ্যসূত্র   বিষয়শ্রেণী:১৮৩১-এ জন্ম বিষয়শ্রেণী:ভারতীয় জনহিতৈষী বিষয়শ্রেণী:২০শ শতাব্দীর ভারতীয় চিকিৎসক
ওয়ার্ল্ড ট্রেড সেন্টার (ডব্লিউটিসি) কয়েকটি আকাশচুম্বী ভবনের সমষ্টি, যা নর্দার্ন কোয়ার্টার, কেন্দ্রীয় বাণিজ্য জেলা, ব্রাসেলস, বেলজিয়ামে অবস্থিত। এর তিনটি টাওয়ার বেলজিয়ামের উচ্চতম ভবনগুলোর মধ্যে রয়েছে।  এই কমপ্লেক্স মূলত আটটি টাওয়ার নিয়ে পরিকল্পিত ছিল। দক্ষিণ-পূর্ব কোণায় এর দুটি টাওয়ার প্রক্সিমাস টাওয়ারস হয়ে ওঠে এবং উত্তর-পূর্ব কোণায় নর্থ গ্যালাক্সি টাওয়ারস নির্মিত হয়। বাকি চারটির মধ্যে দুইটি ১৯৭০-এর দশকে নির্মিত হয়, একটি রাস্তার অপর পাশে ১৯৮০-এর দশকে নির্মিত হয় এবং চতুর্থটি কখনোই নির্মিত হয়নি। ১১ সেপ্টেম্বর, ২০০১-এর হামলার পর, যুক্তরাষ্ট্রে এই ঘটনার প্রতিক্রিয়ায় শত শত বেলজিয়ান ওয়ার্ল্ড ট্রেড সেন্টারের চারপাশে হাতে হাত ধরে একটি মানব চেইন তৈরি করে শ্রদ্ধা জানায়।   গ্যালারি    এছাড়াও দেখুন    অ্যাস্ট্রো টাওয়ার  ফাইন্যান্স টাওয়ার  নর্থ গ্যালাক্সি টাওয়ারস  মাদউ প্লাজা টাওয়ার  প্রক্সিমাস টাওয়ারস  রজিয়ার টাওয়ার   তথ্যসূত্র    বহিঃসংযোগ     বিষয়শ্রেণী:গগনচুম্বী অট্টালিকা বিষয়শ্রেণী:বেলজিয়ামের ভবন ও স্থাপনা
মহাভারতে অবতারগণের তালিকা :   চরিত্র  যাঁর অবতার বলরাম  শেষনাগ  সুভদ্রা যোগমায়া বা পার্বতী  কৃষ্ণ  স্বয়ং এক ও অদ্বিতীয় পরব্রহ্ম পরমেশ্বরVishnu Avatar Incarnationsরাধাপূর্ণ মহালক্ষ্মী রুক্মিণী  সাক্ষাৎ ভগবতী, পরমেশ্বরী, আদ্যা শ্রী, লক্ষ্মী, মহালক্ষ্মী, পরা শক্তি, ব্রহ্মরূপা, প্রণবের বিন্দুভূতা মূলপ্রকৃতিThe Mahabharata, Book 1: Adi Parva: Sambhava Parva: Section LXVII page 145 দ্রৌপদী  শচী ও আংশিক লক্ষ্মীhttp://www.sacred-texts.com/hin/m18/index.htmThe Mahabharata, Book 1: Adi Parva: Sambhava Parva: Section LXVII Page 145 দুর্যোধন  দৈত্য কলি শকুনি  দ্বাপর দ্রোণাচার্য  বৃহস্পতিThe Mahabharata সহদেব  অশ্বিনীকুমার বিদুর  যমরাজ অশ্বত্থামা  রুদ্র শান্তনু  বরুণ ভরত  কামদেব  ব্যাস  বিষ্ণু (সম্ভবত) অভিমন্যু  বার্চাসThe Mahabharata, Book 1: Adi Parva: Sambhava Parva: Section LXVII Page 143 দুর্বাসা  শিব ধৃষ্টদ্যুম্ন  অগ্নিThe Mahabharata, Book 1: Adi Parva: Sambhava Parva: Section LXVII Page 144 প্রদ্যুম্ন কামদেব জরাসন্ধ  বিপ্রচিত্তিThe Mahabharata, Book 1: Adi Parva: Sambhava Parva: Section LXVII Page 139 যুধিষ্ঠির  যমরাজ বা ধর্মরাজ অর্জুন ইন্দ্র ভীম  বায়ু কর্ণ  সূর্য নকুল  অশ্বিনীকুমারদুর্যোধনের ৯৯ ভাইপৌলস্ত্যশিশুপালজয়দন্তবক্রবিজয়কংসকালনেমিবসুদেবকশ্যপদেবকীঅদিতিসত্যভামাভূদেবীরোহিণীকদ্রুপৌণ্ড্রকদৈত্য রাজা বেণ   আরও দেখুন    মহাভারত   তথ্যসূত্র   বিষয়শ্রেণী:মহাভারত
স্টিভিয়েন্দ্রা অলিভেরা (জন্ম ১৯৮৯) একজন অ্যাঙ্গোলীয় মডেল এবং সুন্দরী প্রতিযোগিতার শিরোপাধারী, যিনি মিস অ্যাঙ্গোলা ২০০৬ প্রতিযোগিতার বিজয়ী।   ২০০৬ সালের মিস ওয়ার্ল্ড প্রতিযোগিতায় অলিভেরা মিস ওয়ার্ল্ড আফ্রিকার মুকুটও পেয়েছিলেন।   ২০১৭ সাল থেকে, কমিটি মিস অ্যাঙ্গোলার তত্ত্বাবধানে স্টিভিয়ান্দ্রা মিস আর্থ অ্যাঙ্গোলার জাতীয় পরিচালক হবেন।   তথ্যসূত্র    বহিঃসংযোগ    অলিভারার SAPO ভিডিও ভিডিও ক্লিপ  বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস ওয়ার্ল্ড ২০০৬-এর প্রতিনিধি বিষয়শ্রেণী:মিস অ্যাঙ্গোলা বিজয়ী বিষয়শ্রেণী:অ্যাঙ্গোলীয় নারী মডেল বিষয়শ্রেণী:অ্যাঙ্গোলীয় সুন্দরী প্রতিযোগিতার বিজয়ী
অম্বুজাম্মল দেশিকাচারী (জন্ম শ্রীনিবাস আয়েঙ্গার, ১৮৯৯-১৯৩৩) ছিলেন একজন ভারতীয় স্বাধীনতা কর্মী এবং নারী অধিকার কর্মী। একজন গান্ধীবাদী হিসেবে তিনি আইন অমান্য আন্দোলনে অংশগ্রহণ করেন এবং তামিলনাড়ু কংগ্রেস কমিটির সহ-সভাপতি হিসেবে দায়িত্ব পালন করেন। অম্বুজাম্মল ১৯৬৪ সালে পদ্মশ্রী পুরস্কার লাভ করেন।   প্রাথমিক জীবন এবং শিক্ষা  অম্বুজাম্মল ১৮৯৯ সালের ৮ জানুয়ারি এস. শ্রীনিবাস আয়েঙ্গার এবং তার স্ত্রী রঙ্গনায়াকির ঘরে জন্মগ্রহণ করেন। শ্রীনিবাস আয়েঙ্গার ছিলেন মাদ্রাজ প্রেসিডেন্সিতে ভারতীয় জাতীয় কংগ্রেসের অন্যতম প্রধান নেতা এবং তিনি স্বরাজ পার্টির সভাপতি হিসেবে দায়িত্ব পালন করেছিলেন। অম্বুজাম্মলের মাতামহ ছিলেন স্যার ভি ভাশ্যাম আয়ঙ্গার, যিনি প্রথম স্থানীয় ভারতীয় যিনি মাদ্রাজ প্রেসিডেন্সির অ্যাডভোকেট-জেনারেল নিযুক্ত হন। অম্বুজাম্মল ১৯১০ সালে কুম্বাকোনামের একজন আইনজীবী এস দেশিকাচারীকে বিয়ে করেন।  তার জীবনের প্রথম দিকে, তিনি মহাত্মা গান্ধীর ধারণা, বিশেষ করে তার গঠনমূলক আর্থ-সামাজিক কর্মসূচিতে মুগ্ধ হয়েছিলেন। বোন সুব্বলক্ষ্মী, ডাঃ মুথুলক্ষ্মী রেড্ডি, এবং মার্গারেট কাজিনদের সাথে তার যোগাযোগের মাধ্যমে এই আগ্রহের জন্ম হয়েছিল। অম্বুজাম্মল একজন শিক্ষক হিসেবে যোগ্যতা অর্জন করেন এবং সারদা বিদ্যালয় বালিকা বিদ্যালয়ে খণ্ডকালীন শিক্ষকতা করেন। তিনি ১৯২৯ থেকে ১৯৩৬ সাল পর্যন্ত সারদা লেডিস ইউনিয়নের কমিটির সদস্য ছিলেন। তিনি বোন সুবলক্ষ্মীর সাথে খুব ঘনিষ্ঠভাবে কাজ করেছিলেন। ১৯২৯ সালে, তিনি মাদ্রাজের মহিলা স্বদেশী লীগের কোষাধ্যক্ষ মনোনীত হন। এই লীগ ছিল কংগ্রেসের একটি অরাজনৈতিক শাখা, এটি গান্ধীর সামাজিক ও অর্থনৈতিক কর্মসূচি বাস্তবায়ন করত।   অবদান  অম্বুজাম্মল সক্রিয়ভাবে অসহযোগ আন্দোলনে অংশগ্রহণ করেছিলেন এবং বিদেশী পণ্য ও পোশাক বয়কট করেছিলেন - এমনকি ১৯৩২ সালে তাকে ছয় মাসের জন্য দুবার কারারুদ্ধ করা হয়েছিল। তিনি ভারতের স্বাধীনতার জন্য নিজের জীবন উৎসর্গ করেছিলেন এবং বেশ কয়েকজন মহিলাকে অংশ নিতে অনুপ্রাণিত করেছিলেন। নারী কল্যাণ তার কার্যাবলীর শীর্ষে ছিল। তিনি ১৯৪৮ সালে টেইনামপেটে শ্রীনিবাস গান্ধী নিলয়ম স্থাপন করেন যেখানে অভাবীদের বিনামূল্যে দুধ, ওষুধ এবং কাঞ্জি (লপসি) দেওয়া হত। অম্বুজাম্মল তার সরলতার জন্য পরিচিত ছিলেন। তাকে আদর করে ডাকা হত আক্কাম্মা, খাদি এবং গলায় পুঁতির মালা ছাড়া আর কিছুই তিনি পরতেন না।https://www.thehindu.com/features/metroplus/women-of-steel/article5022187.ece Women of Steel  এর পাশাপাশি, তিনি বিশেষ করে মহিলা আশ্রমকে সহায়তা করতে সাহায্য করেছিলেন। তিনি মহিলাদের জন্য একটি স্কুল করেন যা শিক্ষার মাধ্যমে আত্মসম্মান শেখাতে সাহায্য করেছিল। তিনি গান্ধীকে তার অনেক গয়না দান করেছিলেন।  তিনি হিন্দি ও তামিল ভাষার পণ্ডিত ছিলেন। তিনি তামিল ভাষায় গান্ধী সম্পর্কে তিনটি বই লিখেছেন। ১৯৬৪ সালে অম্বুজাম্মল পদ্মশ্রী পুরস্কার লাভ করেন।   তথ্যসূত্র   বিষয়শ্রেণী:তামিলনাড়ুর শিক্ষাবিদ বিষয়শ্রেণী:চেন্নাইয়ের রাজনীতিবিদ বিষয়শ্রেণী:ভারতীয় নারী সক্রিয়কর্মী বিষয়শ্রেণী:২০শ শতাব্দীর ভারতীয় অ-কল্পকাহিনী লেখক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:ভারতীয় নারী অধিকারকর্মী বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:মৃত্যুর সাল অনুপস্থিত বিষয়শ্রেণী:১৮৯৯-এ জন্ম বিষয়শ্রেণী:তামিলনাড়ুর লেখিকা
কামরুল হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।   জন্ম ও শিক্ষাজীবন  কামরুল হকের পৈতৃক বাড়ি ঢাকায়। তার বাবা শামসুল হক এবং মা আনোয়ারা বেগম। তার স্ত্রীর নাম রোজি হক। তিনি শরীফুল হক ডালিমের আপন ছোট ভাই।   কর্মজীবন  ১৯৭১ সালে শিক্ষার্থী ছিলেন কামরুল হক। মুক্তিযুদ্ধ শুরু হলে ভারতে যান। ক্র্যাক প্লাটুনের সদস্য হিসেবে প্রশিক্ষণ নিয়ে ঢাকা শহরে বেশ কয়েকটি অপারেশনে অংশ নেন।   মুক্তিযুদ্ধে ভূমিকা  ঢাকায় বেশ কয়েকটি অপারেশনে অংশ নেয় মুক্তিবাহিনীর ক্র্যাক প্লাটুনের সদস্যরা। এ বাহিনীর সদস্য ছিলেন কামরুল হক। তার ডাক নাম ছিলো স্বপন। ঢাকায় পরিচালিত বিভিন্ন অপারেশনের মধ্যে কামরুল হকের করা অন্যতম একটি অপারেশন হচ্ছে ১৯৭১ সালের ২৫ আগস্টের ধানমন্ডির অপারেশন। কামরুল হক ছাড়াও এ দলে ছিলেন, কাজী কামালউদ্দিন (বীর বিক্রম), বদিউল আলম (বীর বিক্রম), শাফী ইমাম রুমী (বীর বিক্রম) ও হাবিবুল আলম (বীর প্রতীক)। পরিকল্পনা ছিল পুরাতন ২০ নম্বর রোডে চীনা দূতাবাসের সামনে এবং ১৮ নম্বর রোডে বিচারপতি আবদুল জব্বার খানের বাসার সামনে অপারেশন করার। সেখানে পাকিস্তানি সেনা ও পুলিশ পাহারায় থাকত। যার জন্য প্রয়োজন ছিল একটি গাড়ি। তার দুই সহযোদ্ধা একটা মাজদা গাড়ি হাইজ্যাক করেন। গাড়ি চালান হাবিবুল আলম। অপারেশনের দিন সন্ধ্যার আগে গাড়িতে করে তারা ২০ নম্বর সড়কে যান। কিন্তু তখন নির্দিষ্ট স্থানে পাকিস্তানি সেনা-পুলিশ কেউ ছিল না। এরপর তারা ১৮ নম্বরে যান। সেখানে বিচারপতি আবদুল জব্বার খানের বাড়ির সামনে আটজন পাকিস্তানি সেনা ও পুলিশ ছিলেন। কাজী কামালউদ্দিন ও বদিউল আলম তাদের গুলি করেন। কামরুল হক ও রুমীর ওপর দায়িত্ব ছিল পাকিস্তানি সেনা কেউ পাল্টা গুলি করে কি না, তা লক্ষ রাখা। সফলতার সঙ্গেই অপারেশন শেষ করে তারা আবার আগের টার্গেটে যান। কিন্তু এবারও সেখানে পাকিস্তানি কাউকে তারা পাননি। ফিরে যাওয়ার পথে চরম ঝুঁকির মুখে পড়েন। ৫ নম্বর সড়কের মুখে মিরপুর রোডে পাকিস্তান সেনাবাহিনীর অবরোধের মধ্যে পড়েন এবং তারা এ অবরোধ ভেদ করেন। পাকিস্তান সেনাবাহিনীর একটি দল তখন সেখানে তল্লাশি শুরু করেছিল। ওখানে দুটি ট্রাক মিরপুর রোডে সামনের দিকে, একটা জিপ রাস্তার ডান দিকে এবং আরেকটা জিপ পেট্রলপাম্পের সামনে নিউ মার্কেটের দিকে মুখ করে দাঁড় করানো ছিল। এলএমজি ও অন্যান্য অস্ত্র নিয়ে মাটিতে শুয়ে পজিশনে ছিল কয়েকজন পাকিস্তানি সেনা। দাঁড়িয়ে থাকা পাকিস্তানি সেনারা তাদের গাড়ি থামাতে বলে। তখন হাবিবুল আলম গাড়ির হেডলাইট অফ করে ডান দিকে টার্ন নেন। এ অবস্থায় তৎক্ষণাৎ তারা সিদ্ধান্ত নেন পাকিস্তানিদের আক্রমণের। হাবিবুল আলম দক্ষতার সঙ্গে গাড়ি বাঁ দিকে ঘুরিয়ে এগিয়ে যান। কামরুল হক, কাজী কামাল ও বদিউল চলন্ত অবস্থায় গুলি শুরু করেন। কামরুল ছিলেন গাড়ির পেছনের আসনে। তিনি হাবিবুল আলমের ঘাড়ের ওপর দিয়ে গুলি করেন। ওখানে পাকিস্তানি সেনা যারা দাঁড়িয়ে ও শুয়ে ছিল, বেশির ভাগ নিহত ও বাকিরা আহত হয়। কামরুল ও তার সহযোদ্ধাদের কোনো ক্ষতি হয়নি। এরপর তারা পাকিস্তান সেনাবাহিনীর ব্যারিকেড ভেঙে এক মিনিটের মধ্যে গ্রিন রোডের মোড় দিয়ে নিরাপদ স্থানে যান। এ অপারেশনের পর প্রাদেশিক সরকারের বেসামরিক প্রশাসনসহ সামরিক প্রশাসনেও ব্যাপক আতঙ্ক সৃষ্টি হয়।   পুরস্কার ও সম্মাননা   বীর বিক্রম   তথ্যসূত্র   বিষয়শ্রেণী:বীর বিক্রম বিষয়শ্রেণী:ঢাকা জেলার ব্যক্তি